wannaphong/clean_thaiwikipedia huggingface dataset:
# เลดีเมย์ อเบล สมิธ
เลดีเมย์ อเบล สมิธ  (พระนามเดิม:เจ้าหญิงเมย์แห่งเท็ค และ เลดีเมย์ เคมบริดจ์) ประสูติเมื่อวันที่ 23 มกราคม ค.ศ. 1906 ณ เซอร์รีย์ เป็นพระธิดาพระองค์ใหญ่ใน เจ้าหญิงเคาน์เตสแห่งแอธโลน และ เอิร์ลที่ 1 แห่งแอธโลน เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย พระภาติยะใน สมเด็จพระราชินีมาเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ 

ในปี ค.ศ. 1917 เจ้าหญิงเมย์แห่งเท็ค ทรงมีพระประสงค์จะสละพระอิสริยยศ เจ้าหญิงแห่งเท็ค และเปลี่ยนพระนามเป็น เลดีเมย์ เคมบริดจ์

 เสกสมรส 
เลดีเมย์ เคมบริดจ์ หรืออดีตเจ้าหญิงเมย์แห่ง้เท็ค ทรงเสกสมรสกับ เซอร์เฮนรี อเบล สมิธ เมื่อวันที่ 24 ตุลาคม ค.ศ. 1931 งานจัดขึ้นที่ ซัสเซกซ์ โดยมีเพื่อนเจ้าสาวคือ ราชินีนาถเอลิซาเบธที่ 2 โรสแมรี แฮมิลตัน เฟรย์เซอร์ เจนิเฟอร์ และ คาเทรีน แองกิตัน เลดีแมรี วิทย์ลีย์ หลังจากเสกสมรส ทรงเปลี่ยนพระนามที่ เลดีเมย์ อเบล สมิธ มีพระบุตรดังนี้
แอนน์ ลิดเดลล์-เกรนเจอร์
ริชาร์ด อเบล สมิธ
เอลิซาเบธํ ไวสต์

โดยภายหลังนั้น เลดีเมย์และครอบครัวได้อาศัยในลอนดอน และไม่ได้ออกงานในฐานะพระราชวงศ์ใดๆ แต่จะร่วมพระราชพิธีสำคัญๆ อาทิ การเสด็จขึ้นครองราชย์ของ ราชินีนาถเอลิซาเบธที่ 2 ร่วมถึงอภิเษกสมรสของ เจ้าฟ้าชายชาร์ลส์ กับ เลดี้ไดอานา 

ระหว่างปี ค.ศ. 1958 ถึง ค.ศ. 1966 ผู้เป็นสามีในรับตำแหน่ง ผู้ว่ารัฐควีนส์แลนด์ ก่อนจะเกษียณในปี ค.ศ. 1975  ต่อมา เซอร์เฮนรี อเบล สมิธ  ได้เสียชีวิตลงในปี ค.ศ. 1993 และหลังจากนั้นเมื่อวันที่ 29 พฤษภาคม ค.ศ. 1994 เลดีเมย์ สมิธ ได้สิ้นพระชนม์ลงด้วยพระชันษา 88 ปี พระศพถูกฝังในสุสานหลวง มีพระราชวงศ์อังกฤษเสด็จมาอาทิ เจ้าชายดยุกแห่งกลอสเตอร์ เจ้าหญิงเลดีโอกิลวี เป็นตัวแทนพระราชวงศ์เข้าร่วมงานพระศพ

เลดีเมย์ อเบล สมิธ มีศักดิ์เป็นยายของ เอียน ลิดเดลล์-เกรนเจอร์ สมาชิกรัฐสภาแห่งสหราชอาณาจักร
# นีล โมแป
นีล โมแป (14 สิงหาคม ค.ศ. 1996 —) เป็นนักฟุตบอลชาวฝรั่งเศส ปัจจุบันเล่นในตำแหน่งกองหน้าให้กับเอฟเวอร์ตัน เขาเคยเล่นให้กับสโมสรในประเทศบ้านเกิดอย่างนิสและแซ็งเตเตียน และยังเล่นให้กับทีมชาติฝรั่งเศสชุดเยาวชน นอกจากตำแหน่งกองหน้าแล้ว โมแปยังสามารถเล่นในตำแหน่งกองกลางตัวรุกและปีกได้อีกด้วย

 เกียรติประวัติ 
 UNFP Ligue 2 Player of the Month: สิงหาคม ค.ศ. 2016
 London Football Awards EFL Player of the Year: 2018–19
 Brentford Supporters' Player of the Year: 2018–19
 Brentford Players' Player of the Year: 2018–19
# ฟลอริน อันดอเน
ฟลอริน อันดอเน (เกิด 11 เมษายน ค.ศ. 1993) เป็นนักฟุตบอลชาวโรมาเนีย ปัจจุบันลงเล่นในตำแหน่งกองหน้า ให้กับกาดิซ ในลาลิกา ลีกสูงสุดของประเทศสสปน และทีมชาติโรมาเนีย

อันดอเนเติบโตในสเปน และเริ่มเล่นฟุตบอลเยาวชนในลีกระดับล่าง ก่อนที่จะได้ลงเล่นในลีกอาชีพให้กับกอร์โดบาในวัย 21 ปี ต่อมาใน ค.ศ. 2016 เขาย้ายไปเดปอร์ติโบลาโกรุญญา และในอีกสองปีถัดมา เขาเซ็นสัญญากับไบรตันแอนด์โฮฟอัลเบียนในพรีเมียร์ลีก ก่อนถูกยืมตัวไปกาลาทาซาไร และกาดิซ

อันดอเนลงเล่นให้กับทีมชาติโรมาเนียครั้งแรกในเดือนมิถุนายน ค.ศ. 2015 และติดทีมชาติในการแข่งขันฟุตบอลชิงแชมป์แห่งชาติยุโรป 2016

 เกียรติประวัติ 
รางวัลส่วนตัว
 Segunda División Player of the Month: ตุลาคม ค.ศ. 2015
 Segunda División Best Forward (ครึ่งฤดูกาลแรก): 2015–16
 La Liga Player of the Month: ธันวาคม ค.ศ. 2016
 Deportivo La Coruña Player of the Season: 2016–17
# ริจินอล ฟุตซอล ทัวร์นาเม้นต์ ฤดูกาล 2554
ริจินอล ฟุตซอล ทัวร์นาเม้นต์ ฤดูกาล 2554 เป็นการแข่งขันฟุตบอลลีกระดับสองของประเทศไทย ที่จัดขึ้นเพื่อส่งเสริมให้มีการแข่งขันฟุตซอล ในระดับภูมิภาค ให้เกิดความแพร่หลายมากยิ่งขึ้น เริ่มทำการแข่งขันตั้งแต่วันที่ 17 มิถุนายน 2554 โดยมีสโมสรเข้าแข่งขันทั้งหมดมากกว่า 100 สโมสร แบ่งออกเป็น 5 ภูมิภาค ได้แก่ ภาคเหนือ ภาคใต้ ภาคกลาง ภาคตะวันออก และภาคตะวันออกเฉียงเหนือ

 รูปแบบการแข่งขัน 
โดยแบ่งการแข่งขันออกเป็นรอบคัดเลือก ทั้งหมด 5 ภูมิภาค โดยในแต่ละภาคมีการแบ่งกลุ่ม จำนวนกลุ่มจะขึ้นอยู่กับจำนวนของสโมสรในภาคนั้น โดยอันดับที่ 1 และ 2 ของแต่ละกลุ่ม จะเข้าสู่การแข่งขันในรอบที่แชมป์เปี้ยนส์ลีกต่อไป โดยในรอบแบ่งกลุ่มแชมป์เปี้ยนส์ลีก จะคัดเลือกนำชนะเลิศ และ รองชนะเลิศของกลุ่ม เข้ารอบรองชนะเลิศ โดยชนะเลิศการแข่งขัน รองชนะเลิศ และ อันดับที่ 3 จะได้เลื่อนชั้น เพื่อทำการแข่งขันใน ฟุตซอลลีกฤดูกาลหน้า

 กลุ่ม 

 ภาคเหนือ 

 ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคเหนือ

 ภาคกลาง 

 ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคกลาง

 ภาคตะวันออก 

 ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคตะวันออก

 ภาคใต้ 

 ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคใต้

 ภาคตะวันออกเฉียงเหนือ 

 ดูที่ ริจินอล ฟุตซอล ทัวร์นาเม้นต์ ฤดูกาล 2554 กลุ่มภาคตะวันออกเฉียงเหนือ
# สหพันธ์มะเร็งลำไส้ใหญ่
สหพันธ์มะเร็งลำไส้ใหญ่  เป็นองค์การไม่แสวงหาผลกำไรเกี่ยวกับมะเร็งลำไส้ใหญ่ที่ใหญ่ที่สุดและเก่าแก่ที่สุดในสหรัฐ

สหพันธ์มะเร็งลำไส้ใหญ่เสนอบริการช่วยเหลือผู้ป่วยที่หลากหลาย รวมถึงโครงการให้ทุน, การสัมมนาผ่านเว็บรายเดือน, สายด่วน, กระดานสนทนาและโปรแกรมบัดดี ซึ่งให้โอกาสทั้งผู้รอดชีวิตและผู้ดูแลในการเชื่อมต่อกับคนที่ผ่านประสบการณ์ที่คล้ายคลึงกัน องค์การนี้ทำหน้าที่เป็นแหล่งข้อมูลเกี่ยวกับสุขภาพลำไส้ใหญ่ นอกจากนี้ สหพันธ์มะเร็งลำไส้ใหญ่ยังจัดจำหน่ายสินค้าและวัสดุประเภทสิ่งพิมพ์เพื่อความตระหนักถึงมะเร็งลำไส้ใหญ่

องค์การนี้ได้รับการจัดอันดับระดับ 4 ดาวเป็นอันดับที่หกจากแชริตีเนวิเกเตอร์ และรักษาสถานะ 'องค์กรการกุศลที่ได้รับการรับรอง' จากเบทเทอร์บิสซิเนสบูโร รวมทั้งองค์การนี้ได้รับการยกเว้นภาษีตามมาตรา 501(c)(3) ของประมวลรัษฎากรภายใน ซึ่งมีสิทธิ์ที่จะนำใบเสร็จไปหักลดหย่อนในฐานะเงินบริจาคเพื่อการกุศล เพื่อวัตถุประสงค์ด้านภาษีเงินได้ของรัฐบาลกลาง

 ประวัติ 
สหพันธ์มะเร็งลำไส้ใหญ่ได้รับการก่อตั้งเมื่อวันที่ 18 มีนาคม ค.ศ. 1999 ในฐานะโคลอนแคนเซอร์แอ็ลไลแอ็นซ์ หลังจากก่อตั้งขึ้นตามกฎหมายในรัฐเดลาแวร์ มูลนิธิดังกล่าวเป็นผลของกลุ่มผู้รอดชีวิต, ผู้ดูแล และเพื่อน ๆ 41 คน "ที่เห็นความจำเป็นในการให้ความรู้แก่ประชาชนเกี่ยวกับมะเร็งลำไส้ใหญ่และให้การสนับสนุนผู้ที่ได้รับผลกระทบจากโรค"

การประชุมประจำปีครั้งแรกขององค์การเกิดขึ้นที่กรุงวอชิงตัน ดี.ซี. หลังจากนั้นคณะกรรมการชุดใหม่ได้เข้ารับตำแหน่ง

ในต้นปี ค.ศ. 2016 โคลอนแคนเซอร์แอ็ลไลแอ็นซ์ได้รวมตัวกับมูลนิธิคริสฟอร์ไลฟ์โคลอนแคนเซอร์ ซึ่งเป็นองค์การไม่แสวงผลกำไรที่มุ่งเน้นการวิจัยที่ก่อตั้งขึ้นในปี ค.ศ. 2010 หลังจากรวมกัน โคลอนแคนเซอร์แอ็ลไลแอ็นซ์ยังคงสงวนชื่อไว้ และกลายเป็นองค์การไม่แสวงผลกำไรที่มุ่งเน้นการรักษาโรคมะเร็งลำไส้ใหญ่ที่ใหญ่ที่สุดในสหรัฐ

ตั้งแต่วันที่ 1 พฤศจิกายน ค.ศ. 2017 ทางมูลนิธิได้ทำการรีแบรนด์อย่างเป็นทางการในฐานะสหพันธ์มะเร็งลำไส้ใหญ่

 กำหนดการและบริการ 
สหพันธ์มะเร็งลำไส้ใหญ่ให้บริการในด้านการช่วยเหลือผู้ป่วยและครอบครัว, เงินทุนวิจัย และความพยายามในการป้องกัน องค์การนี้ยังส่งเสริมเดือนแห่งการตระหนักถึงโรคมะเร็งลำไส้ใหญ่แห่งชาติในเดือนมีนาคมของทุกปี และกิจกรรมเดรสอินบลูเดย์ ที่จัดขึ้นในวันศุกร์แรกของทุกเดือนมีนาคม
# บิลลี ชาร์ป
วิลเลียม หลุยส์ ชาร์ป (5 กุมภาพันธ์ ค.ศ. 1986 —) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับเชฟฟีลด์ยูไนเต็ดในพรีเมียร์ลีก

ชาร์ปเคยเล่นให้กับหลายสโมสรในอังกฤษ ในวันที่ 1 มกราคม ค.ศ. 2019 เขาทำประตูที่ 220 ของเขา กลายเป็นนักฟุตบอลชาวอังกฤษที่ทำประตูได้สูงที่สุดในช่วงศตวรรษที่ 21 ทำลายสถิติเดิมของริกกี แลมเบิร์ต ต่อมาในวันที่ 8 กุมภาพันธ์ ค.ศ. 2019 ชาร์ปทำประตูที่ 100 ในการเล่นให้กับเชฟฟีลด์ยูไนเต็ด ในนัดที่เสมอกับแอสตันวิลลา 3-3 ต่อมาในเดือนมีนาคม ค.ศ. 2019 เขาติดทีมยอดเยี่ยมของอีเอฟแอลแชมเปียนชิป ฤดูกาล 2018–19

 เกียรติประวัติ 
 สโมสร 
Scunthorpe United
 ฟุตบอลลีกวัน: 2006–07

เซาแทมป์ตัน
 ฟุตบอลลีกแชมเปียนชิป รองชนะเลิศ: 2011–12

เชฟฟีลด์ยูไนเต็ด
 อีเอฟแอลลีกวัน: 2016–17
 อีเอฟแอลแชมเปียนชิป รองชนะเลิศ: 2018–19

 รางวัลส่วนตัว 
 PFA Team of the Year: 
 ลีกวัน: 2005–06, 2006–07 2016–17
 แชมเปียนชิป: 2018–19
 Doncaster Rovers Player of the Year: 2010–11
 Football League One Player of the Year: 2006–07, 2016–17
 Football League Championship Player of the Month: พฤศจิกายน ค.ศ. 2011
 EFL League One Player of the Month: กุมภาพันธ์ ค.ศ. 2017
# สีลม (แก้ความกำกวม)
สีลม อาจหมายถึง
 กังหันลมวินด์มิลล์ หรือเครื่องสีลม เครื่องกลชนิดหนึ่งซึ่งใช้พลังงานลมหมุนใบพัด ทำให้เครื่องกลทำงานได้
 ถนนสีลม ถนนสายหนึ่งในเขตบางรัก กรุงเทพมหานคร
 สถานีสีลม สถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล
 รถไฟฟ้าบีทีเอส สายสีลม
 แขวงสีลม เขตบางรัก กรุงเทพมหานคร
 วัดแขกสีลม ชื่อเรียกอีกแบบของ วัดพระศรีมหาอุมาเทวี
 เอ็ม สีลม คอนโดมิเนียม
# วัดกยองคำ
วัดกยองคำ เป็นศาสนสถานในศาสนาพุทธของชาวไทคำตี่แห่งหนึ่ง สร้างอย่างพุทธศิลป์พม่า ตั้งอยู่เมืองน้ำทราย รัฐอรุณาจัลประเทศ ประเทศอินเดีย มีขนาด 60 เฮกตาร์ เปิดให้ปฏิบัติศาสนกิจเมื่อ พ.ศ. 2553

 ประวัติ 
วัดแห่งนี้สร้างขึ้นเพื่ออุทิศแก่เจ้ากือนา น้ำส้ม ซึ่งเสียชีวิตจากอุบัติเหตุรถยนต์ตกสะพานและจมน้ำขณะอายุได้เพียง 28 ปีระวิวรรณ โอฬารรัตน์มณีและคณะ. บ้านเรือน ตัวตน คนไทในอินเดีย. เชียงใหม่: สำนักพิมพ์มหาวิทยาลัยเชียงใหม่ ศูนย์บริหารงานวิจัย มหาวิทยาลัยเชียงใหม่, 2559, หน้า 152 จาวนา ไมน์ (Chowna Mein) สมาชิกสภานิติบัญญัติได้จ่ายเงินจำนวน 30 ล้านรูปีสำหรับสร้างเจดีย์ทองคำหรือที่เรียกว่ากองมูคำตามนโยบายของรัฐบาลท้องถิ่น ทั้งนี้มูลนิธิไตรปิฎกโลกมีความพยายามที่จะพัฒนาวัดกยองคำให้เป็นศูนย์ศึกษาพระไตรปิฎกนานาชาติแห่งแรกในประเทศอินเดีย

พระสงฆ์บางรูปที่จำในวัดแห่งนี้สามารถใช้ภาษาไทยได้ เพราะเคยจำพรรษาในประเทศไทย ภายในวัดมีเรือนที่พักสำหรับผู้ปฏิบัติธรรมหลายหลัง

ครั้นประเพณีทอดกฐินในวันที่ 13 พฤศจิกายน พ.ศ. 2559 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตรได้พระราชทานพระพุทธรูปที่เคยประดิษฐานภายในวัดบวรนิเวศราชวรวิหารแก่วัดกยองคำ คณะพระสงฆ์ไทยได้ถวายต้นกัลปพฤกษ์แก่พระเจดีย์ และมีการลอยกระทงในสระพุทธมุจลินท์ในวันสุดท้ายของเทศกาล
# เอดัวร์ ดาลาดีเย
เอดัวร์ ดาลาดีเย (18 มิถุนายน ค.ศ. 1884 – 10 ตุลาคม ค.ศ. 1970) เป็นนักการเมืองฝ่ายสังคมนิยมหัวรุนแรง (กลาง-ซ้าย) ชาวฝรั่งเศส และนายกรัฐมนตรีฝรั่งเศส เขาเป็นผู้ลงนามในความตกลงมิวนิก อันเป็นจุดเริ่มต้นของการปะทุขึ้นของสงครามโลกครั้งที่สอง

ดาลาดีเยเกิดที่เมืองคาร์เปนทราสและเขาได้เริ่มอาชีพทางการเมืองในช่วงก่อนสงครามโลกครั้งที่หนึ่ง ในระหว่างสงครามโลกครั้งที่หนึ่ง เขาได้ร่วมต่อสู้ในแนวรบด้านตะวันตก และได้รับเหรียญกล้าหาญในการรับใช้ชาติของเขา เมื่อสงครามโลกยุติลง เขากลายเป็นผู้นำแห่งพรรคหัวรุนแรงและนายกรัฐมนตรีตั้งแต่ ค.ศ. 1933 จนถึง ค.ศ. 1934 ดาลาดีเยดำรงตำแหน่งรัฐมนตรีว่าการกระทรวงกลาโหมตั้งแต่ ค.ศ. 1936 จนถึ ค.ศ. 1940 และกลับมาดำรงตำแหน่งนายกรัฐมนตรีอีกครั้งใน ค.ศ. 1938 ในขณะที่เป็นหัวหน้ารัฐบาล เขาได้ขยายรัฐสวัสดิการของฝรั่งเศสใน ค.ศ. 1939

ดาลาดีเยได้ลงนามในความตกลงมิวนิกใน ค.ศ. 1938 พร้อมกับ เนวิล เชมเบอร์ลิน เบนิโต มุสโสลินี และอดอล์ฟ ฮิตเลอร์ ซึ่งเป็นข้อตกลงเพื่อให้นาซีเยอรมนีควบคุมพื้นที่ซูเดเทินลันท์ หลังจากฮิตเลอร์สั่งบุกโปแลนด์ใน ค.ศ. 1939 สหราชอาณาจักรและฝรั่งเศสจึงได้ประกาศสงครามกับเยอรมนี ในช่วงสงครามลวง ฝรั่งเศสล้มเหลวในการช่วยเหลือฟินแลนด์เพื่อต่อต้านการรุกรานจากสหภาพโซเวียตระหว่างสงครามฤดูหนาว นำไปสู่การลาออกจากตำแหน่งของดาลาเดียร์เมื่อวันที่ 21 มีนาคม ค.ศ. 1940 และ ปอล แรโน ได้ขึ้นดำรงตำแหน่งนายกรัฐมนตรีแทนเขา ดาลาดีเยยังคงเป็นรัฐมนตรีว่าการกระทรวงกลาโหมจนกระทั่งวันที่ 19 พฤษภาคม เมื่อฝรั่งเศสพ่ายแพ้แก่เยอรมนีที่เซอด็อง

หลังจากความพ่ายแพ้ของฝรั่งเศส ดาลาดีเยถูกกล่าวหาว่าพยายามขายชาติโดยรัฐบาลวีชี ระหว่างการพิจารณาคดี ดาลาดีเยถูกเปลี่ยนที่กุมขังอยู่หลายครั้ง รวมทั้งค่ายกักกันบูเคินวัลท์ด้วย จนในที่สุด หลังจากยุทธการยึดปราสาทอิทเทอร์ ดาลาดีเยกลับมาทำอาชีพทางการเมืองอีกครั้งในฐานะสมาชิกสภาผู้แทนราษฎรแห่งฝรั่งเศสตั้งแต่ ค.ศ. 1946 จนถึง ค.ศ. 1958 เขาถึงแก่อสัญกรรมที่ปารีสใน ค.ศ. 1970
# เกมกลคนอัจฉริยะ เดอะมูฟวี่ บทพีระมิดแห่งแสง
เกมกลคนอัจฉริยะ เดอะมูฟวี่ บทพีระมิดแห่งแสง  เป็นภาพยนตร์อนิเมะประเภทผจญภัยแฟนตาซีสัญชาติญี่ปุ่นและอเมริกันที่ออกฉายในปี พ.ศ. 2547 ซึ่งจัดเป็นภาพยนตร์เรื่องที่สองของแฟรนไชส์ เกมกลคนอัจฉริยะ ต่อจากยูกิโอ (พ.ศ. 2542) โดยโทเอแอนิเมชัน เรื่องราวจะตั้งอยู่ระหว่าง ฤดูกาลที่ 3 และ ฤดูกาลที่ 4 ของอนิเมะยูกิโอ ดูเอลมอนสเตอร์

ภาพยนตร์เรื่องนี้ได้ออกฉายครั้งแรกในโรงภาพยนตร์ที่สหรัฐอเมริกาในวันที่ 13 สิงหาคม พ.ศ. 2547 โดยมีวอร์เนอร์บราเธอร์ส พิคเจอร์สเป็นผู้เผยแพร่ และได้จัดจำหน่ายในรูปแบบดีวีดีและวีเอชเอสในวันที่ 16 พฤศจิกายน พ.ศ. 2547 ต่อมาได้ออกฉายในโรงภาพยนตร์ที่ประเทศญี่ปุ่นในวันที่ 3 พฤศจิกายน พ.ศ. 2547 โดยมีโทโฮเป็นผู้เผยแพร่ ซึ่งได้ออกอากาศทางทีวีโตเกียวในวันที่ 2 มกราคม พ.ศ. 2548 ฉบับรีมาสเตอร์ของเรื่องได้ออกฉายในโรงภาพยนตร์ที่สหรัฐอเมริกาในวันที่ 11 ถึง 12 มีนาคม พ.ศ. 2561 โดยมีบริษัท 4เคมีเดียเป็นผู้เผยแพร่ ที่ประเทศแคนาดาได้ออกฉายในวันที่ 25, 28, และ 29 เมษายน พ.ศ. 2561 และที่สหราชอาณาจักรในวันที่ 13 มิถุนายน พ.ศ. 2561 ภาพยนตร์ในรูปแบบบลูเรย์ได้ออกวางจำหน่ายในวันที่ 8 ตุลาคม พ.ศ. 2562 โดยโคนามิ ครอสมีเดียเอ็นวายและCinedigm

เนื้อเรื่อง
# ยุทธการที่รอกส์ดริฟต์
ยุทธการที่รอกส์ดริฟต์ ยังเป็นที่รู้จักกันคือ การป้องกันที่รอกส์ดริฟต์ เป็นการสู้รบในสงครามอังกฤษ–ซูลู ด้วยการป้องกันที่ประสบความสำเร็จบนสถานีภารกิจของรอกส์ดริฟต์ ภายใต้บัญชาการของร้อยโท จอหน์ ชาร์ด แห่งทหารวิศวกรอังกฤษและกอนวิลลี บรอมเฮด์ (Gonville Bromhead) ภายหลังจากฝ่ายบริติซได้พ่ายแพ้ในยุทธการที่ไอแซนด์ลวานา เมื่อวันที่ 22 มกราคม ค.ศ. 1879 และได้ดำเนินต่อไปในวันต่อมา

มีเพียงแค่ทหารบริติซและอาณานิคมจำนวน 150 นายได้ทำการป้องกันสถานีจากการโจมตีของนักรบชาวซูลู จำนวน 3,000 คน ถึง 4,000 คน การโจมตีที่ใหญ่แต่ก้าวทีละเล็กน้อยโดยซูลูที่ได้เข้าใกล้รอกส์ดริฟต์มากขึ้นเพื่อที่จะเอาชนะกองทหารรักษาการณ์ขนาดเล็ก แต่กลับถูกขับไล่ออกไปได้ เครื่องราชอิสริยาภรณ์กางเขนวิคตอเรีย (Victoria Cross) สิบเอ็ดเหรียญได้ถูกมอบให้แก่ฝ่ายป้องกัน พร้อมกับเครื่องประดับและเกียรติยศอื่นๆอีกจำนวนมาก
# เซดไอเอส-30
เซดไอเอส-30 เป็นปืนต่อสู้รถถังอัตตาจรขนาดเบาที่ถูกสร้างขึ้นโดยกองทัพแดงแห่งโซเวียตในปี ค.ศ. 1941 เป็นการนำต้นแบบของรถเทร็คเตอร์ติดเกราะขนปืนใหญ่อย่างคอมโซโมเลซึส์(Komsomolets)มาดัดแปลง พวกได้ประสบความสำเร็จในการสร้างยานพาหนะนี้ แต่การผลิตนั้นได้จำนวนที่จำกัด เนื่องจากรถเทร็คเตอร์คอมโซโมเลซึส์จำนวนมากยังคงมีการใช้งานอยู่
# เอสยู-122
เอสยู-122 (Samokhodnaya Ustanovka 122 มม.) เป็นปืนใหญ่ฮาวอิตเซอร์อัตตาจรหรือปืนใหญ่จู่โจมสัญชาติโซเวียตที่ถูกใช้ในสงครามโลกครั้งที่สอง หมายเลข"122"ที่ถูกตั้งชื่อให้เป็นการแสดงถึงความสามารถของอาวุธหลัก—ปืนใหญ่เอ็ม-30เอสฮาวอิตเซอร์ ฐานรถถังของมันมาจากรถถังที-34
# ปอล ซีญัก
ปอล วิกตอร์ ฌูล ซีญัก (11 พฤศจิกายน ค.ศ. 1863 – 15 สิงหาคม ค.ศ. 1935) เป็นจิตรกรชาวฝรั่งเศส ซีญักและฌอร์ฌ-ปีแยร์ เซอราร่วมกันพัฒนาลัทธิผสานจุดสี ซึ่งเป็นเทคนิคการสร้างภาพที่เป็นรากฐานของลัทธิประทับใจใหม่

 ประวัติ 
ปอล ซีญักเกิดที่กรุงปารีสใน ค.ศ. 1863 เป็นบุตรของฌูล ฌ็อง-บาติสต์ ซีญักกับเอลออีซ อานาอิส-เออเฌนี ซีญัก (นามสกุลเดิม เดอดง) เมื่ออายุได้ 18 ปี ซีญักหันเหความสนใจจากสถาปัตยกรรมมาเป็นจิตรกรรมหลังได้ชมภาพของโกลด มอแน หลังจากนั้นเขาเดินทางไปตามเมืองชายฝั่งของยุโรปเพื่อวาดภาพทิวทัศน์ ใน ค.ศ. 1884 ซีญักพบกับมอแนและเซอรา และรู้สึกประทับใจในวิธีการวาดด้วยจุดสีของเซอรา จนละทิ้งการวาดด้วยฝีแปรงหยาบแบบลัทธิประทับใจและหันมาทดลองวาดด้วยจุดสีRuhberg Kark, Art of the 20th Century Benedikt Taschen Verlag GMBH 1998  ในปีเดียวกัน ซีญัก, เซอรา, อาลแบร์ ดูว์บัว-ปีแย และออดีลง เรอดงก่อตั้งสมาคมศิลปินอิสระ เพื่อเปิดโอกาสให้ศิลปินแสดงผลงานได้โดยไม่มีคณะกรรมการตัดสินและรางวัล ใน ค.ศ. 1886 เฟลิกซ์ เฟเนอง นักวิจารณ์ชาวฝรั่งเศสคิดค้นคำว่าลัทธิประทับใจใหม่ เพื่อนิยามกลุ่มจิตรกรผู้ใช้เทคนิคผสานจุดสี หลังได้ชมภาพ บ่ายวันอาทิตย์บนเกาะลากร็องด์ฌัต ของเซอราที่จัดแสดงในงานนิทรรศการของสมาคมศิลปินอิสระ

หลังเซอราเสียชีวิตใน ค.ศ. 1891 ซีญักเริ่มห่างหายจากการวาดภาพและหันไปเขียนบทความเกี่ยวกับอนาธิปไตยและวิจารณ์เหตุการณ์แดรฟุส ถึงแม้ในช่วงบั้นปลายจะผลิตผลงานไม่มากนัก แต่ซีญักยังคงส่งผลงานเข้าร่วมนิทรรศการศิลปะอยู่เสมอ ๆ ระหว่างที่ดำรงตำแหน่งประธานสมาคมศิลปินอิสระใน ค.ศ. 1908 จนถึงเสียชีวิต ซีญักให้การสนับสนุนผลงานแนวบาศกนิยมและคติโฟวิสต์ และยังส่งเสริมศิลปินรุ่นใหม่ เช่น อ็องรี มาติส ผู้ซึ่งได้รับอิทธิพลจากซีญักในช่วงแรกของการวาดภาพOxford Art Online, "Henri Matisse"

ด้านชีวิตส่วนตัว ซีญักแต่งงานกับแบร์ต รอแบล็ส ผู้เป็นญาติห่าง ๆ ของกามีย์ ปีซาโรใน ค.ศ. 1892 ก่อนที่ใน ค.ศ. 1913 เขาจะแยกไปอยู่กินกับฌาน แซลแมร์แซม-เดกร็องฌ์และมีบุตรด้วยกัน 1 คน ซีญักเสียชีวิตจากภาวะพิษเหตุติดเชื้อที่กรุงปารีสใน ค.ศ. 1935

 ผลงานบางส่วน
# อัลไต (แก้ความกำกวม)
อัลไต  เป็นชื่อเทือกเขาในเอเชียกลาง (เทือกเขาอัลไต) และอาจหมายถึง

 ภาษา 
 ภาษาอัลไต ภาษาในกลุ่มภาษาเตอร์กิก มีใช้ในประเทศรัสเซีย
 ตระกูลภาษาอัลไต ตระกูลภาษาสมมติฐานที่รวมกลุ่มภาษาเตอร์กิก กลุ่มภาษามองโกล และกลุ่มภาษาตุงกูซิก

 เขตการปกครอง 
 สาธารณรัฐอัลไต เขตการปกครองของประเทศรัสเซีย
 ดินแดนอัลไต เขตการปกครองของประเทศรัสเซีย
 จังหวัดอัลไต เขตการปกครองในเขตปกครองตนเองซินเจียงอุยกูร์ ประเทศจีน
 จังหวัดโกวิ-อัลไต เขตการปกครองของประเทศมองโกเลีย
# เอสยู-85
เอสยู-85 (Samohodnaya ustanovka 85) เป็นปืนใหญ่อัตตาจรสัญชาติโซเวียตที่ถูกใช้ในช่วงสงครามโลกครั้งที่สอง เป็นการนำต้นแบบของรถถังกลางที-34 มาดัดแปลง ปืนใหญ่อัตตาจรของโซเวียตรุ่นก่อนหน้านี้ได้ถูกใช้สำหรับปืนใหญ่จู่โจ่ม เช่น เอสยู-122 หรือรถถังพิฆาต เอสยู-85 ได้ถูกจัดอยู่ในหมวดประเภทล่าสุด การตั้งชื่อตัวเลข "85" เป็นการแสดงถึงอาวุธที่ติดตั้งบนยานพาหนะ คือ ปืนดี-5เอส ขนาด 85 มม.

 ผู้ใช้ 
 
 
 
 
 
 
 
 
 
  from 1952/56 until 1962:de:Liste der Technik und Bewaffnung der NVA#Panzer
# รูเพิร์ต เคมบริดจ์ ไวเคานต์เทรมาตัน
รูเพิร์ต เคมบริดจ์ ไวเคานต์เทรมาตัน  (พระนามเดิม:เจ้าชายรูเพิร์ตแห่งเท็ค และ รูเพิร์ต เคมบริดจ์ ไวเคานต์เทรมาตัน) ประสูติเมื่อวันที่ 24 เมษายน ค.ศ. 1907 ณ เซอร์รีย์ เป็นพระโอรสใน เคาน์เตสแห่งแอธโลน และ อเล็กซานเดอร์ แคมบริดจ์ เอิร์ลที่ 1 แห่งแอธโลน เป็นพระนัดดาใน เจ้าฟ้าดยุกแห่งออลบานี พระราชปนัดดาใน ราชินีนาถวิกตอเรีย และยังมีศักดิ์เป็นพระญาติใน อดีตสมเด็จพระราชินีนาถเบียทริกซ์ และ คาร์ลที่ 16 กุสตาฟ

ในปี ค.ศ. 1917 เจ้าชายรูเพิร์ตแห่งเท็คพร้อมด้วยพระเชษฐภคินี เลดีเมย์ อเบล สมิธ ทงรมีพระประสงค์จะสละพระอิสริยยศ เจ้าชาย/เจ้าหญิงแห่งเท็ค และเปลี่ยนพระนามเป็น รูเพิร์ต เคมบริดจ์ ไวเคานต์เทรมาตัน ซึ่งตำแหน่งไวเคานต์เทรมาตัน เป็นตำแหน่งของผู้สืบตำแหน่ง เอิร์ลแห่งแอธโลน เขาเป็นทายาทของตำแหน่งดังกล่าว พระองค์ทรงมีพระอาการโรคเฮโมฟีเลีย ซึ่งเป้นพระโรคเดียวกับ ราชินีนาถวิกตอเรีย พระปัยยิกา (ยายทวด) ในพระองค์ โดยผ่านทาง เจ้าฟ้าดยุกแห่งออลบานี พระอัยกา (ตา) ลงมาส่งถึงพระมารดาและพระองค์พร้อมด้วยพระภคินีและพระอนุชา

ในช่วงสงครามโลกครั้งที่หนึ่ง จอร์จที่ 5 ทรงมีพระบรมราชโองการที่จะเปลี่ยนราชสกุลให้มีความเป็นชาติอังกฤษมากขึ้น เนื่องจากที่แล้วมาสหราชอาณาจักรใช้ราชวงศ์แซกซ์-โคเบิร์กและโกธา โดยจะทรงเปลี่ยนเป็น ราชวงศ์วินด์เซอร์ ต่อมาก็ได้รับการคัดค้านจากข้าราชบริพารหลายท่าน พระบรมราชโองการนี้จึงเป็นที่ถกเถียง ขณะที่พระเจ้าจอร์จที่ 5 ครองราชย์นั้น ก็ทรงใช้ราชสกุลเดิม และราชวงศ์วินด์เซอร์ได้รับการใช้แบบเป็นทางการในรัชสมัยของ ราชินีนาถเอลิซาเบธที่ 2

รูเพิร์ต เคมบริดจ์ ไวเคานต์เทรมาตัน สิ้นพระชนม์ลงเมื่อวันที่ 15 เมษายน ค.ศ. 1928 จากพระอาการพระโลหิตคั่งในพระมัตถลงค์ (เลือดออกในสมอง) จากการประสบอุบัติเหตุในประเทศฝรั่งเศส และเมื่อพระบิดาสิ้นพระชนม์ ตำแหน่งดังกล่าวก็ยุติลง
# ควิก-อี-มาร์ท
ควิก-อี-มาร์ทคำแปลภาษาไทยใน The Simpsons: Tapped Out  เป็นร้านสะดวกซื้อในการ์ตูนซีรีส์โทรทัศน์เรื่อง เดอะซิมป์สันส์ ควิก-อี-มาร์ทเป็นเหมือนร้านค้าที่ล้อเลียนและสร้างภาพเหมารวมของร้านสะดวกซื้อในอเมริกา ทั้ง เซเว่น อีเลฟเว่น และ วาวา อิงค์ ตามในเนื้อเรื่อง ร้านควิก-อี-มาร์ท ขึ้นชื่อว่าขายของในราคาแพงและคุณภาพต่ำ ร้านค้าบริหารงานโดยตัวละครชาวอินเดีย-อเมริกา ชื่อ อาปู นหะสปีมเปติโลน นับตั้งแต่การปรากฏตัวครั้งแรกในตอน "เดอะเทลล์เท็ลเฮด" (The Telltale Head) ร้านนี้ก็กลายมาเป็นสถานที่หลักใน เดอะซิมป์สันส์ โดยตลอด

เมื่อกรกฎาคม 2007 ร้านเซเว่น อีเลฟเว่น 11 สาขาในสหรัฐและแคนาดา ถูกแปลงโฉมใหม่เป็นร้านควิก-อี-มาร์ท ตามแบบฉบับในการ์ตูน เพื่อเป็นการโปรโมทภาพยนตร์ เดอะซิมป์สันส์มูฟวี่

ตามเนื้อเรื่องแล้ว ร้านควิค-อี-มาร์ท จำหน่ายสินค้าในราคาแพงเป็นพิเศษ รวมถึงสินค้ายอดนิยมตลอดกาล "สควิชชี่" (Squishee) ซึ่งเป็นการล้อเลียนสินค้าของเซเว่นอีเลเว่น "สเลอร์ปี้" เนื่อเรื่องเคยกล่าวว่าร้านควิค-อี-มาร์ท เริ่มก่อตั้งขึ้นครั้งแรกในแถบหิมาลัย ปัจจุบันในเรื่อง ร้านนี้บริหารโดยอาปู และน้องชาย สัญชัย ทั้งคู่เป็นรูปเหมารวมของพนักงานร้านค้าที่มีเชื้อสายต่างชาติผสมอเมริกา อาปูขายสินค้าที่ปนเปื้อน ไร้คุณภาพ เช่น นมบูดและเนื้อสัตว์เน่าเสียในร้าน ร้านยังเคยโดนปล้นค่อนข้างหลายครั้ง ทำให้อาปูเองก็เคยโดนยิงบางครั้งในตลอดซีรีส์
# เอเอฟซีฟุตซอลคลับแชมเปียนชิพ 2019
เอเอฟซีฟุตซอลคลับแชมเปียนชิพ 2019 หรือ การแข่งขันฟุตซอลชิงแชมป์สโมสรเอเชีย 2019 เป็นการแข่งขันสโมสรฟุตซอลอาชีพของทวีปเอเชีย ครั้งที่ 10 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 7–17 สิงหาคม 2562 ที่กรุงเทพมหานคร ประเทศไทย

เมส ซุนกุน คือทีมแชมป์เก่า

ทีมที่ผ่านเข้ารอบ

สมาคมทีมวิธีการเข้ารอบลงสนาม  จีนชนะเลิศ ไชนีสฟุตซอลลีก ฤดูกาล 2018–19ครั้งที่ 5  อินโดนีเซียวามอส มาตารามชนะเลิศ อินโดนีเซีย โปร ฟุตซอล ลีก ฤดูกาล 2018–19ครั้งที่ 3  อิหร่านเมส ซุนกุนชนะเลิศ อิหร่านฟุตซอลซูเปอร์ลีก ฤดูกาล 2018–19ครั้งที่ 2  อิรักนาฟต์ อัล-วาซาตอันดับ 4 อิรักฟุตซอลลีก ฤดูกาล 2018–19ครั้งที่ 5  ญี่ปุ่นนะโงะยะ โอเชียนส์ชนะเลิศ เอฟ.ลีก ฤดูกาล 2018–19ครั้งที่ 9  คูเวตคัซมารองชนะเลิศ คูเวนฟุตซอลลีก ฤดูกาล 2018–19ครั้งที่ 1 คีร์กีซสถานอ็อช อีเร็มชนะเลิศ คีร์กีซสถานฟุตซอลลีก ฤดูกาล 2018–19ครั้งที่ 3  เลบานอนแบงก์ออฟเบรุตชนะเลิศ เลบานอนฟุตซอลลีก ฤดูกาล 2018–19ครั้งที่ 5  เมียนมาร์วิกตอเรีย ยูนิเวอร์ซิตี คอลเลจรองชนะเลิศ เมียนมาร์ฟุคซอลลีก ฤดูกาล 2018–19ครั้งที่ 2  กาตาร์อัล-รายยานชนะเลิศ กาตาร์ฟุตซอลลีก ฤดูกาล 2018–19ครั้งที่ 5  เกาหลีใต้เอฟเอส โซลชนะเลิศ เอฟเค-ลีก ฤดูกาล 2018–19ครั้งที่ 1 ทาจิกิสถานโซโร คอมปานีชนะเลิศ ทาจิกิสถานฟุตซอลลีก ฤดูกาล 2018ครั้งที่ 1 ไทย (เจ้าภาพ)การท่าเรือ เอฟซีุชนะเลิศ ฟุตซอลไทยลีก ฤดูกาล 2561ครั้งที่ 2  สหรัฐอาหรับเอมิเรตส์อัล-ดฮาฟราห์ชนะเลิศ ยูเออี ฟุตซอล เฟเดอเรชัน คัพ ฤดูกาล 2018–19ครั้งที่ 3  อุซเบกิสถานเอจีเอ็มเคชนะเลิศ อุซเบกิสถานฟุตซอลลีก ฤดูกาล 2018ครั้งที่ 4  เวียดนามท้ายเซินนัมชนะเลิศ เวียดนามฟุตซอลลีก ฤดูกาล 2018ครั้งที่ 6 

สนามแข่งขัน
 หนองจอก, กรุงเทพมหานคร บางกอกอารีนา ความจุ: 12,000150px

ผู้เล่น

แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน (ข้อบังคับบทความที่ 30.1 และ 30.2).

รอบแบ่งกลุ่ม
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.

เวลาทั้งหมดเป็นเวลาท้องถิ่น ICT (UTC+7).

+ตารางการแข่งขันนัดที่วัน/เดือน/ปีแมตช์นัดที่ 17–8 สิงหาคม 25621 พบ 4, 2 พบ 3นัดที่ 29–10 สิงหาคม 25624 พบ 2, 3 พบ 1นัดที่ 311–12 สิงหาคม 25621 พบ 2, 3 พบ 4

กลุ่ม เอ

กลุ่ม บี

กลุ่ม ซี

กลุ่ม ดี

รอบแพ้คัดออก

สายการแข่งขัน

รอบ 8 ทีมสุดท้าย

รอบรองชนะเลิศ

นัดชิงอันดับที่ 3

รอบชิงชนะเลิศ

ชนะเลิศ
 เอเอฟซีฟุตซอลคลับแชมเปียนชิพ แชมเปียนส์ 2019นะโงะยะ โอเชียนส์สมัยที่ 4

รางวัล
ผู้ทำประตูสูงสุดผู้เล่นทรงคุณค่ารางวัลแฟร์เพลย์ คะซึยะ ชิมิซุ (10 ประตู)(ท้ายเซินนัม) โทโมะกิ โยชิคะวะ(นะโงะยะ โอเชียนส์) เมส ซุนกุน

ผู้ทำประตู

อันดับผู้เล่นทีม  ทั้งหมด1 Kazuya Shimizu ท้ายเซินนัม1222 3102 Mahdi Javid เมส ซุนกุน12 13 7 Pepita นะโงะยะ โอเชียนส์ 2212 4 Ángellott Caro นาฟต์ อัล-วาซาต42 6 Davron Choriev เอจีเอ็มเค  2211 Ali Asghar Hassanzadeh เซินเจิ้น หนานหลิง เทียหลัง312  มูฮัมหมัด อุสมานมูซา การท่าเรือ เอฟซี 213 Trần Thái Huy ท้ายเซินนัม22 1 1 Akbar Usmonov เอจีเอ็มเค1 211110 Aung Zin Oo วิกตอเรีย ยูนิเวอร์ซิตี คอลเลจ1 45 Farhad Fakhimzadeh เมส ซุนกุน11111  Ikhtiyor Ropiev เอจีเอ็มเค 31  1
# พระเจ้าซอยู่น
อะทินคะยา ซอยู่น (, ; ประมาณ ค.ศ. 1299 – 5 กุมภาพันธ์ ค.ศ. 1327) เป็นผู้ก่อตั้งอาณาจักรซะไกง์ของพม่า เป็นพระราชโอรสองค์ใหญ่ของพระเจ้าสีหตู พระองค์ได้ตั้งอาณาจักรคู่ขัดแย้งขึ้นใน ค.ศ. 1315 หลังพระเจ้าสีหตูสถาปนาพระเจ้าอูซะนาที่ 1 แห่งปี้นยะเป็นทายาทผู้มีสิทธิโดยตรงPhayre 1967:58–59 พระเจ้าซอยู่นประสบความสำเร็จในการต้านทัพเล็ก ๆ สองครั้งจากปี้นยะใน ค.ศ. 1317 ขณะที่พระเจ้าซอยู่นยังคงภักดีต่อพระราชบิดา พระองค์เป็นกษัตริย์โดยพฤตินัยของพื้นที่ซึ่งคือภาคซะไกง์และตอนเหนือของภาคมัณฑะเลย์ในปัจจุบันHtin Aung 1967: 71–79

หลังจากการสวรรคตของพระเจ้าสีหตู ซะไกง์และปี้นยะแยกกันอย่างเป็นทางการ พระเจ้าซอยู่นสวรรคตใน ค.ศ. 1327 มีพระราชบุตร 4 พระองค์ เป็นพระราชโอรส 3 พระองค์ และพระราชธิดา 1 พระองค์ พระราชโอรสทั้งหมดของพระองค์ได้เป็นกษัตริย์แห่งซะไกง์ พระราชธิดาพระองค์เดียวของพระองค์เป็นพระราชมารดาของพระเจ้าตะโดมินพญา ผู้ก่อตั้งอาณาจักรอังวะ